Бульбаш

Бульба́ш, мн. лік. бульбашы́ — зняважлівая мянушка беларусаў, у асноўным у расіян і украінцаў.

Паходжанне мянушкі звязваюць харчавальнымі звычкамі беларусаў, бо бульба займае значную долю ў рацыёне і сельскай гаспадарцы. Беларусь уваходзіць у дзясятку лідараў вытворчасці бульбы, а ў пераліку на душу насельніцтва займае першае месцаОстапович, И. Кто «бульбаш»? . — «АиФ в Белоруссии», № 21 (365) от 23 мая 2007 года. .

Ёсць іншыя версіі паходжання мянушкі, напрыклад, Анатоль Тарас, лічыць, што мянушка з’явілася з боку Маскоўскага патрыярхату ў XVIII стагоддзі і не звязана з бульбай.

Мянушка можа быць намёкам на нізкае сацыяльнае паходжанне і маёмасны статус чалавека. Таму можа востра ўспрымацца некаторымі беларусамі з вёсак і мястэчак, а таксама інтэлігенцыяй. З гэтай прычыны былі напрыклад спробы дабіцца забароны на ўжыванне мянушкі «бульбаш» як гандлёвай маркі «Бульбашъ». Таксама як зняважлівая да беларусаў мянушка можа ўспрымацца ў суседніх з Беларуссю краінах.

Мянушка «бульбаш» не саманазва беларусаў. Тым часам памяркоўна ўспрымаць яе ўжыванне да сябе могуць урбанізаваныя беларусы, частка беларускай дыяспары, а таксама тымі, хто мае міжнацыянальныя сувязі ў асноўным на постсавецкай прасторы. У такім выпадку мянушка можа мець самаіранічнае адценне і ўжываецца ў кантэксце непатрабавальнасці да ежы, адзежы, умоў жыцця і г. д.

Катэгорыя:Беларусы
Катэгорыя:Нацыянальныя мянушкі